Source: https://asiakaspalvelu.verkkokauppa.com/hc/fi/articles/360011272534-Television-osto-opas
Timestamp: 2019-03-25 22:06:34+00:00

Document:
Television osto-opas – Verkkokauppa.com asiakaspalvelu
Hyödynnämme Google Analytics -palvelua ja selaimeen asetettavia evästeitä, joiden avulla voimme tutkia, kuinka sivustoa käytetään.
Verkkokauppa.com asiakaspalvelu
Television osto-opas
Parempaa kuvanlaatua ja enemmän älyä – uusi televisio tarjoaa elämyksiä
Uuden television ostaja saattaa yllättyä lukuisista uusista termeistä ja tekniikoista. Tässä oppaassa käymme nopeasti läpi muutamia seikkoja, joita kannattaa ottaa huomioon uutta televisiota hankittaessa.
Tutustu TV-valikoimaamme tästä »
Ruudun koko
Valitse sopiva ruudun koko katseluetäisyyden perusteella ja mieti millaiselle tasolle tai alustalle televisio tulee ja mihin se mahtuu. Television ruudun koko ilmaistaan tuumissa ja laskelmissa ei huomioida kuvapaneelia ympäröivää kehystä. Tavalliseen keskikokoiseen olohuoneeseen sopiva koko on 50-65-tuumaa. Isompi olohuone tai erillinen katselutila hyötyy isommasta ruudusta aina 105-tuumaan asti tai kotiteatteriprojektorista. Makuuhuoneeseen tai lastenhuoneeseen sopii yleensä 20-43-tuumainen televisio, etäisyydestä riippuen.
Resoluutio — Full HD ja Ultra HD
Teräväpiirtostandardi nykytelevisioissa on jo Full HD eli 1920 x 1080 pikseliä. Tällöin kuva on jo erityisen tarkka kun lähdemateriaalia on myöskin laadukasta (Blu-ray-elokuvat, modernit konsolipelit, suoratoistopalvelut, HD-televisiokanavat).
Uusin sukupolvi teräväpiirrossa on Ultra HD eli 4K, joka on resoluutioltaan 3840 x 2160 pikseliä. Kuten luvuista voi päätellä, se on noin neljä kertaa Full HD:tä tarkempi. Markkinoilla on lisääntyvä määrä Ultra HD Blu-ray -soittimia, jotka toistavat uusia korkean resoluution UHD Blu-ray -levyjä. Lisäksi suoratoistopalvelut kuten esim. Netflix, Amazon Prime ja iTunes (Apple TV 4K:n kautta) tarjoavat osan sisällöstä 4K-tarkkuudella. Pelikonsoleista PS4 Pro ja Xbox One X tukevat pelejä 4K-tarkkuudella.
OLED-paneeli ja HDR-kuvanparannus
Uusinta tekniikkaa televisioissa edustaa OLED, Organic Light Emitting Diode, joka mahdollistaa huomattavasti suuremman kontrastin sekä syvemmän mustan tason verrattuna perinteiseen taustavalaistuun ruutuun. OLED-televisiot myös kuluttavat vähemmän virtaa ja niistä pystytään tekemään entistäkin ohuempia.
HDR, High Dynamic Range, tuo lähdemateriaalin, kuten pelien ja elokuvien, salliessa ruutuun entistäkin suuremman kontrasti- ja värialueen. Näin kuvassa on enemmän värisyvyyttä ja värit toistuvat täyteläisinä. Useimmat televisiomallit keskihintaisista ylöspäin tukevat HDR-tekniikkaa. Nykyisistä pelikonsoleista PS4 ja Xbox One tukevat HDR-tekniikkaa. HDR 10 -tukevia elokuvia on mahdollista ostaa ja vuokrata iTunesissa ja toistaa Apple TV 4K:n kautta.
Smart TV ja viihdepalvelut
Smart TV, eli älytelevisiot, muistuttavat enemmän tietokonetta omalla käyttöjärjestelmällään. Niissä on Wi-Fi-yhteys nettiin, joka mahdollistaa erilaisten sovelluksien ja suoratoistopalveluiden, kuten Netflixin ja YouTuben käytön. Jokaisella valmistajalla on omanlaisensa toteutus Smart TV:stä, joten jos haluat television tukevan tiettyä palvelua, kannattaa se huomioida jo ostovaiheessa.
Toinen vaihtoehto on päivittää tavallinen televisio älytelevisioksi erillisellä mediatoistimella kuten Google Chromecastilla tai Apple TV:llä. Nämä ulkoiset mediatoistimet tuovat netin viihdepalvelut myös vanhempiin televisioihin. Myös pelikonsoleissa kuten PS4:ssa ja Xbox One:ssa on älytelevisio-ominaisuuksia kuten Netflix- ja YouTube-tuki.
Mikäli television yhteyteen aiotaan liittää muita laitteita, kuten pelikonsoleita, USB-muisteja tai ulkoiset kaiuttimet, on liitäntöjen määrä ja tyyppi hyvä varmistaa ennen television ostoa. Myös tulevaisuuteen on hyvä varautua valitsemalla televisio, jota ei heti tarvitse vaihtaa puuttuvien tai riittämättömien liitäntöjen takia.
Suurimmassa osassa televisioita on USB-tallennusmahdollisuus, eli voit tallentaa ohjelmia ulkoiselle kovalevylle. Tallennettaessa ei voi katsella toista kanavaa, paitsi jos televisiossa on kaksi viritintä. Pääsääntöisesti televisiot tukevat maksimissaan 2 teratavun kokoisia kovalevyjä. Tallenteita ei voi katsella muilla kuin tallennuksessa käytetyllä laitteella, eli esimerkiksi television tallennuksia ei voi katsella tietokoneella.
Televisio voi vastaanottaa TV-lähetyksiä antennin, kaapelin, satelliitin tai IPTV-verkon kautta. Yleisimmin käytössä on joko antenni, eli DVB-T2 tai kaapeli, eli DVB-C.
Osassa televisioista on teräväpiirtolähetyksiä vastaanottavat tuplavirittimet: DVB-T2, DVB-S2 ja DVB-C HD, jotka mahdollistavat sen, että voit katsella toista kanavaa ja tallentaa samaan aikaan toista ulkoiselle kovalevylle.
Antenniverkon lähetyksissä siirrytään vuodesta 2017 alkaen entistä laajemmin uuteen DVB-T2 -tekniikkaan, joka mahdollistaa HD-kanavien katsomisen. Täydellinen siirto DVB-T2 -tekniikkaan tapahtuu 31.3.2020. Antennikodeissa kannattaa siis jo nyt ostaa televisio, jossa on DVB-T2 -viritin tai Antenna Ready HD -merkintä.
Kaapeliverkossa on ollut teräväpiirtokanavia saatavana jo pitkän aikaa. Kaapelikanavia voi katsoa kun televisiosta löytyy DVB-C -viritin. HD-kanavia varten pitää televisiosta löytyä joko DVB-C HD -viritin tai Cable Ready HD -merkintä.
Maksullisia HD-kanavia varten tarvitset lisäksi CI+ -kortinlukijan ja maksu-TV-kortin.
Äänentoisto on oleellinen osa televisioelämystä etenkin elokuvien ja pelien yhteydessä. Televisioissa on yleensä sisäänrakennetut kaiuttimet, mutta lähes poikkeuksetta ne hyötyvät ulkoisista kaiutinjärjestelmistä. Television yhteyteen voi hankkia monikanavaisen kotiteatterijärjestelmän, ohuen Soundbar-äänijärjestelmän tai liittää siihen aktiiviset- tai passiiviset (vaatii erillisen vahvistimen) stereokaiuttimet. Liitäntätyypit äänijärjestelmiin ovat yleensä HDMI, optinen toslink (s/pdif) tai analoginen RCA. Kiinnitä huomiota siihen, että televisio ja suunniteltu äänentoistoratkaisu tukevat toisiaan liitäntöjen puolesta.
Asiantuntijan vinkkejä myös sivuillamme.
Tämän kategorian artikkelit
Kannettavan kovalevy
Kannettavan tietokoneen näytönohjaimen valintaopas
Kannettavan prosessorin valinta-opas
RAM-muistien opas
Astianpesukoneen osto-opas
Näyttötekniikat ja -tarkkuudet
Energiamerkintä kodinkoneissa
Verkkokauppa.com lahjakortin ostaminen
Pyykinpesukoneen ostajan muistilista
Asiakaspalvelumme vastaa mielellään kysymyksiin.
©1992-2018 Verkkokauppa.com Oyj

References: HD 
 HD

 HD 
 HD 
 HD 
 HD 
 HD 
 HD